ઉપર જણાવેલ પેમ્પલેટ એ સતપંથના સિદ્ધાંતોને આધીન છે. સતપંથનો એક મહત્વનો સિદ્ધાંત છે કે હિંદુઓના ચાર યુગ ને મૂળમાં રાખીને તેના પર એવો પ્રચાર કરવામાં આવ્યો છે (જે હિંદુ ધર્મ પ્રમાણે તદ્દન ખોટો છે) કે દરેક યુગમાં એક વેદ, એક મંત્ર, એક ભગવાન, એક પૂજા, એક નદી, એક દાગ (મડદાને આપતો દાહ) વગેરે વગેરે છે. આ સિદ્ધાંત પ્રમાણે અગાઉ ત્રણ યુગમાં જે પ્રચલિત હતા, તે હવેના છેલ્લા એટલે કે કલિયુગમાં તેને કોઈ સ્થાન નથી. તેને માત્ર નમસ્કાર કરવા જોઈએ અને પૂજન તથા પાલન માત્ર ઉપર જણાવેલ પેમ્પલેટમાં કલિયુગના કોલમ પ્રમાણે જ કરવું જોઈએ.